=== Ikke-Maigret ===
I centrum af de "hårde romaner", romanerne der ikke handlede om Maigret, står der altid en enkelt person. Over for André Gide erklærede Simenon: "Jeg er ikke i stand til at gennemarbejde mere end en figur ad gangen".<ref>Kesting, p. 50. Citat p. 55</ref> Hovedpersonen så at sige altid mandlig. Ifølge Fenton Bresler lykkedes det kun Simenon i ganske få tilfælde at skabe fremtrædende kvindefigurer, som Marguerite i ''Le Chat'', og han påviste efter et studie af Lucille Becker, at kvindefigurerne som regel kun havde en [[katalysator (person)|katalysatorfunktion]] i at sikre de mandlige hovedpersoners skæbne.<ref>Bresler, p. 362</ref> Ifølge André Gide udsøgte Simenon sig svage figurer, der kunne lade sig drive med, og Gide forsøgte i lang tid at udvirke skabelsen af stærkere hovedpersoner.<ref>Marnham, p. 290</ref> Stanley G. Eskin beskriver prototypen på Simenons helte som "raté", en "forkrøblet eksistens", der er ulykkelig i sit ægteskab, i sin familie eller en "lille mand" undertrykt i sit arbejde med længsel efter at slippe ud som en clochard, en [[vagabond]].<ref>Eskin, p. 440-441</ref> Nicole Geeraert benævnte figurerne som [[neurotiker]]e, "der var dårligt egnet til det håndværk, det er at være menneske".<ref name=Geeraert>Geeraert, p. 66</ref>
Litteratur Journalistik Kriminalitet